gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8058, del 08-06-2017 (2017/4486)

Citació a termini a les persones interessades en el procediment ordinari número 236/2017, recurs contenciós administratiu contra l'Ordre 3/2017, d'1 de març, de la Conselleria de Sanitat Universal i Pública, per la qual es regula l'acció concertada per a la prestació de serveis a les persones en l'àmbit sanitari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4486


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 236/2017, recurs contenciós administratiu contra l'Ordre 3/2017, d'1 de març, de la Conselleria de Sanitat Universal i Pública, per la qual es regula l'acció concertada per a la prestació de serveis a les persones en l'àmbit sanitari. [2017/4486]  
Procediment ordinari número 000236/2017  
Sobre: contractes administratius.  
De: Ribera Salud II, Unión Temporal de Empresas, Llei 18/1982 (d'ara en avant, Ribera Salud II, UTE).  
Procurador: Ignacio Montes Reig.  
Contra: Conselleria de Sanitat Universal i Salut Pública.  
Procurador/a: -  
En aquesta sala s'ha interposat un recurs contenciós administratiu per Ribera Salud II, Unión Temporal de Empresas, Llei 18/1982 (d'ara en avant, Ribera Salud II, UTE) contra la Conselleria de Sanitat Universal i Salut Pública, procediment ordinari número 236/2017 contra la disposició general Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones dins de l'àmbit sanitari.  
  
En compliment del que disposa la Resolució de data 23 de maig de 2017 i del que estableix l'article 47.2 de la Llei reguladora de la jurisdicció contenciosa administrativa, es concedeix el termini de 15 dies per a la personació dels qui tinguen interés legítim a sostindre la conformitat segons dret de la disposició, acte o conducta impugnats.  
  
València, 23 de maig de 2017.- La secretària judicial: Carolina León Freijeiro.
Diari Oficial de la Generalitat Valenciana


Sumari del DOGV 8187, del 11-12-2017 (2017/10590)

Informació pública conjunta del projecte de l'heliport permanent d'ús públic a Dénia, que inclou projecte tecnicoaeronàutic i un estudi d'impacte ambiental.
------------------------------------------------------------------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10496


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública conjunta del projecte de l'heliport permanent d'ús públic a Dénia, que inclou projecte tecnicoaeronàutic i un estudi d'impacte ambiental. [2017/10717]  
De conformitat amb el que disposa la normativa sectorial aeronàutica i la legislació mediambiental; en virtut del que disposa l'article 20 i següents del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, d'impacte ambiental de la Generalitat Valenciana.  
Puerto Natura, SA, ha promogut la instal·lació d'un heliport permanent d'ús públic a Dénia (Alacant). L'expedient inclou un projecte tecnicoaeronàutic i un estudi d'impacte ambiental.   
  
D'acord amb les facultats conferides en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, se sotmet a informació pública conjunta, per un període de trenta dies hàbils, el projecte de l'heliport que inclou un projecte tecnicoaeronàutic i un estudi d'impacte ambiental.  
  
Durant aquest termini els interessats podran examinar la referida documentació i presentar al·legacions.   
Llocs d'exposició:  
València: Conselleria d'Habitatge, Obres Públiques i Vertebració del Territori. Subdirecció General de Ports, Aeroports i Costes (Servei d'Administració de Ports i Aeroports), carrer de la Democràcia, 77, 10a planta, torre 1, CA 9 d'Octubre, CP 46551 València.  
  
Dénia: Ajuntament de Dénia, plaça de la Constitució, 10, CP 03056 Dénia (Alacant).  
  
València, 30 d'octubre de 2017.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7963, del 23-01-2017 (2017/468)

Ampliació de terminis d'obtenció de documentació i informació i de presentació d'ofertes en la licitació número CNMY16/18-18/64. Servei de gestió integral de la residència de persones majors dependents i centre de dia de Chiva.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/468


Data del document
:   18-01-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * contracte de serveis

Ampliació de terminis d'obtenció de documentació i informació i de presentació d'ofertes en la licitació número CNMY16/18-18/64. Servei de gestió integral de la residència de persones majors dependents i centre de dia de Chiva. [2017/468]  
Vist l'expedient de contractació número CNMY16/18-18/64, consistent en servei de gestió integral de la residència de persones majors dependents i centre de dia de Chiva (València).  
L'expedient esmentat va ser objecte de publicació en el Diario Oficial de la Unión Europea número 446447-2016-ES, de data 17 de desembre de 2016, i en el Diari Oficial de la Generalitat Valenciana número 7943, de 23 de desembre de 2016, sense que haja resultat possible la seua publicació en el Boletín Oficial del Estado, per motius de tancament de l'exercici pressupostari 2016. La publicació esmentada resulta preceptiva per aplicació de l'article 142,1 del text refós de la Llei de contractes del sector públic.  
En conseqüència, i per a complir l'establit en l'article esmentat, es procedeix a ampliar el termini d'obtenció de documentació i informació i de presentació d'ofertes de l'esmentat procediment de licitació, que finalitzarà el 27 de febrer de 2017 a les 15.00 hores.  
Aquesta ampliació de termini modifica la data d'obertura del sobre 2 que es realitzarà el 14 de març de 2017 a les 13.00 hores.  
  
València, 18 de gener de 2017.- La consellera, p. d. (DOCV 7736, 08.03.2016), el sotssecretari: Francesc Gamero Lluna.
Diari Oficial de la Generalitat Valenciana


Sumari del DOGV 8160, del 31-10-2017 (2017/9644)

Extracte de la Resolució de 23 d'octubre de 2017, de la Conselleria d'Educació, Investigació, Cultura i Esport, per la qual s'amplia el termini per a la presentació de la documentació justificativa de les subvencions, per a la dinamització de museus i col·leccions museogràfiques permanents reconegudes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9644


Data del document
:   23-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 23 d'octubre de 2017, de la Conselleria d'Educació, Investigació, Cultura i Esport, per la qual s'amplia el termini per a la presentació de la documentació justificativa de les subvencions, per a la dinamització de museus i col·leccions museogràfiques permanents reconegudes de la Comunitat Valenciana. [2017/9644]  
  
BDNS (identif.): 368355  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions.  
http://www.pap.minhafp.gob.es/bdnstrans/index  
  
Primer. Bases reguladores  
Ordre 29/2017, de 6 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana (DOGV 8081, 11.07.2017).  
  
Segon. Convocatòria  
Resolució de 31 d'agost de 2017, de la Conselleria d'Educació, Investigació, Cultura i Esport, per la qual convoquen subvencions per a dinamització de museus i col·leccions museogràfiques permanents reconegudes de la Comunitat Valenciana (DOGV 8123, 08.09.2017).  
  
  
Tercer. Objecte  
Ampliació del termini per a la presentació de la documentació justificativa fins a l'1 de desembre de 2017.  
  
València, 23 d'octubre de 2017.- La directora general de Cultura i Patrimoni: Carmen Amoraga Toledo.
Diari Oficial de la Generalitat Valenciana


Sumari del DOGV 8042, del 18-05-2017 (2017/4223)

Resolució de 8 de maig de 2017, del director general d'Esport, per la qual se sotmet al tràmit d'audiència el Projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4223


Data del document
:   08-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

Resolució de 8 de maig de 2017, del director general d'Esport, per la qual se sotmet al tràmit d'audiència el Projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana. [2017/4223]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre el Projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana al tràmit d'audiència als interessats.  
  
De conformitat amb el que preveu l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el procediment d'elaboració del projecte normatiu es tramitarà per via d'urgència, per la qual cosa el termini per a la presentació d'al·legacions serà de huit dies hàbils comptats a partir de l'endemà de la publicació del present anunci en el Diari Oficial de la Generalitat Valenciana.  
  
Les al·legacions es dirigiran a la Direcció General d'Esport.  
Lloc d'exposició: adreça d'internet   
http://www.ceice.gva.es/web/deporte/normativa.  
  
València, 8 de maig de 2017.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8056, del 06-06-2017 (2017/4927)

Informació pública del Projecte d'ordre per la qual s'estableixen les bases reguladores de la concessió de beques a joves residents en les residències de l'Institut Valencià de la Joventut.Generalitat Jove.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8056

Data del DOGV
:   06-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4927


Data del document
:   31-05-2017

Organisme emissor
:   Institut Valencià de la Joventut

Tipus de document
:   Anunci

Descriptors 

:   * cooperació administrativa

Informació pública del Projecte d'ordre per la qual s'estableixen les bases reguladores de la concessió de beques a joves residents en les residències de l'Institut Valencià de la Joventut.Generalitat Jove. [2017/4927]  
En compliment del que disposa l'article 133 de la Llei 39/2015, d'1 d'octubre, del procediment administratiu comú de les administracions públiques, es comunica que l'esborrany de l'ordre per la qual s'estableixen les bases reguladores de la concessió de beques a joves residents en les residències de l'Institut Valencià de la Joventut.Generalitat Jove es troba a disposició dels interessats en l'enllaç que s'indica més avall, perquè, en el termini màxim de quinze dies comptadors des de l'endemà de la publicació d'aquest anunci en el Diari Oficial de la Generalitat Valenciana, puguen al·legar el que estimen oportú.  
  
Aquestes al·legacions, observacions i suggeriments a l'esborrany de l'ordre podran cursar-se bé per correu ordinari, dirigit al Servei de Participació, Activitats i Productes de l'IVAJ.GVA Jove, presentant-lo en l'IVAJ.GVA Jove del carrer Hospital, número 11 (46627 València), o bé en l'adreça de correu electrònic centros\_dqji@fcr.pf.  
  
http://www.ivaj.gva.es/ivaj/opencms/IVAJ/va/formacion/residencias\_juveniles\_del\_ivaj/becas\_residencia.html  
  
València, 31 de maig de 2017.- El secretari autonòmic d'Inclusió i de l'AVI, i director general de l'IVAJ.GVA Jove, p. d. (R 16.07.2015; DOGV 7575, 21.07.2015), el secretari general de l'IVAJ.GVA Jove: Jesús Martí Nadal.
Diari Oficial de la Generalitat Valenciana


Sumari del DOGV 8085, del 17-07-2017 (2017/5696)

Notificació de la sentència dictada en el procediment d'adopció número 1205/2016.
---------------------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5696


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment d'adopció número 1205/2016. [2017/5696]  
Judici: adopció 001205/2016.  
Part demandant: Vicepresidència i Conselleria d'Igualtat i Polítiques Inclusives de la Generalitat.  
Part demandada: -   
Sobre: adopció.  
En el judici a què es fa referència s'ha dictat la resolució que, literalment, és com segueix:  
  
«Part dispositiva   
Aprove l'expedient de proposta d'adopció formulat per la Generalitat Valenciana dels menors d'edat, M. K. i A. Y. K., a favor de les persones proposades per l'entitat pública, A. C. F. i D. R. G. M., amb els efectes civils establits legalment, i determine els cognoms dels adoptands d'acord amb la nova filiació adoptiva constituïda.  
  
Notifiqueu aquesta resolució a les parts interessades i que hi han comparegut, i també al Ministeri Fiscal.  
Expediu un testimoniatge d'aquesta resolució, una vegada siga ferma, i remeteu-lo al Registre Civil de València perquè en practique la inscripció.  
Contra aquesta resolució es pot interposar un recurs d'apel·lació dins del termini de 20 dies des que es notifique davant d'aquest jutjat, perquè el resolga l'Audiència Provincial de València.  
Ho mana i firma José María Cutillas Torns, magistrat jutge del Jutjat de Primera Instància número 8.»  
  
Atés que es desconeix el domicili o la residència actuals de la part demandada, per la resolució de [...], de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació a Elena Carmen Iftimi.  
Diligència. L'estenc jo, la secretària judicial, per a fer constar que aquest edicte ha quedat fixat en el dia de hui al tauler d'anuncis. En done fe.  
  
València, 20 de juny de 2017.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 7979, del 14-02-2017 (2017/628)

Notificació de la sentència dictada en el procediment de delicte lleu número 23/2016.
-------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/628


Organisme emissor
:   Jutjat Mixt Número 3 d'Elda

Tipus de document
:   Edicte

Notificació de la sentència dictada en el procediment de delicte lleu número 23/2016. [2017/628]  
Judici sobre delictes lleus número 000023/2016  
El jutge d'instrucció d'aquesta ciutat, en les diligències de delicte lleu número 000023/2016, sobre furt, ha dictat la sentència que té l'encapçalament i la dispositiva que són com segueix:  
  
«Encapçalament.  
Sentència número 56 /2016  
Elda, 21 de juny de 2016  
José María Bernabeu Vergara, jutge del Jutjat d'Instrucció número 3 d'aquesta ciutat, ha vist i examinat, en judici oral i públic, aquestes actuacions de judici per delicte lleu registrades en aquest jutjat amb el número 23/2016, instruït per un presumpte delicte lleu de furt de l'article 234.2 CP, sent-ne parts intervinents Pedro Serrano Díaz, com a denunciant, i, com a denunciat, Mirabela Drago, amb la intervenció del Ministeri Fiscal representat per Carmen García de Quesada en l'exercici de l'acció pública; i he dictat aquesta sentència d'acord amb els següents:  
[...]  
Dispositiva  
Absolc Mirabela Dragoi, de totes les imputacions que van donar origen a aquest judici per delicte lleu, i declare d'ofici les costes processals.  
Notifiqueu aquesta resolució al Ministeri Fiscal i a les parts, i instruïu-les del dret que tenen a recórrer-la en apel·lació davant de l'Audiència Provincial d'Alacant dins del termini de cinc dies comptador a partir de l'endemà que es notifique, de conformitat amb l'article 976 de la Llei d'enjudiciament criminal en relació amb els articles 790 a 792 del mateix text legal. Durant aquests dies les actuacions restaran a la disposició de les parts a la secretaria. I se'ls fa saber que el recurs s'haurà de formalitzar davant d'aquest jutjat mitjançant un escrit durant el termini esmentat, en què s'exposaran els motius de l'apel·lació, i sense aquest requisit no s'hi admetrà.  
Aquesta és la meua sentència, de la qual uniu un certificat a les actuacions i incloeu-la al llibre de sentències, que, jutjant definitivament en la instància, que pronuncie, mane i firme, José María Bernabeu Vergara, jutge del Jutjat de Primera Instància i Instrucció número 3 d'Elda i partit.»  
  
I perquè valga de notificació a Mirabela Drago, sense domicili conegut, i s'inserisca en el Diari Oficial de la Generalitat Valenciana, expedisc aquest edicte.  
  
Elda, 25 de gener de 2017.- La lletrada de l'Administració de justícia: M.ª José Giner González.
Diari Oficial de la Generalitat Valenciana


Sumari del DOGV 8039, del 15-05-2017 (2017/3461)

Notificació de la sentència dictada en el judici sobre delictes lleus número 15/2015.
-------------------------------------------------------------------------------------

### Dades del document

Número de DOGV
:   8039

Data del DOGV
:   15-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3461


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el judici sobre delictes lleus número 15/2015. [2017/3461]  
Judici sobre delictes lleus número 000015/2015-I   
Esther Francisca Calero Navarro, lletrada de l'Administració de justícia del Jutjat de Primera Instància i Instrucció número 1 de Moncada, fai saber que en aquest tribunal es tramita el procediment de judici sobre delictes lleus número 15/2015, seguit a instàncies de María del Carmen Raga Cano contra Jorge Nieves Pérez, en què s'ha dictat sentència en data 8 de febrer de 2016.  
Per a la notificació, el denunciat haurà de comparéixer, dins del termini de cinc dies des que es publique aquest edicte, a la secretaria d'aquest jutjat siti a Moncada, carrer de Lepant, número 78.   
Si no hi compareix, s'entendrà notificada l'esmentada sentència en la data d'aquesta publicació.   
I atés que el denunciat, Jorge Nieves Pérez, es troba en parador desconegut, expedisc aquest edicte a fi que li valga de notificació de forma legal.  
  
Moncada, 24 d'abril de 2017.- La lletrada de l'Administració de justícia: Esther Francisca Calero Navarro.
Diari Oficial de la Generalitat Valenciana


Sumari del DOGV 8012, del 31-03-2017 (2017/1699)

Notificació de la sentència dictada en el procediment ordinari número 69/2013.
------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1699


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el procediment ordinari número 69/2013.   
 [2017/1699]  
Procediment: procediment ordinari 000069/2013.  
De: Alfareria 7 CP, Alfareria 7 Garaje CP i Arxiprest Domingo Sancho 2 CP.  
Procurador: Juan Miguel Alapont Beteta.  
Contra: Promociones Walden Uno, SL, José Pérez Urios i José Pérez Urios.  
Procuradors: José Antonio Ortenbach Cerezo i Manuel Vidal Sánchez.  
César Manuel Barona Sanchis, secretari del Jutjat de Primera Instància número 17 de València, faig saber que en aquest jutjat s'ha ordenat la publicació d'aquest acte de comunicació:  
  
«Procediment: Procediment ordinari 000069/2013.  
Demandants: Terrisseria 7 CP, Terrisseria 7 Garatge CP i Arxiprest Domingo Sancho 2 CP.  
Demandat: Promociones Walden Uno, SL,  
Acte processal que es publica: sentència de 16 de desembre de 2016.  
Objecte: notificar.  
Mode i termini d'impugnació: recurs d'apel·lació dins del termini de 20 dies hàbils.»  
  
El text íntegre de la resolució que es publica es podrà consultar i/o obtindre'n una còpia, en hores d'audiència, a la secretaria d'aquest jutjat siti a l'avinguda del Professor López Piñero, número 14, 4a planta (zona blava).  
  
València, 28 de febrer de 2017.- El secretari: César Manuel Barona Sanchis.